|  |  |
| --- | --- |
|  |  |

**REPUBLIKA HRVATSKA**

ZAGREBAČKA ŽUPANIJA

GRAD IVANIĆ-GRAD

UPRAVNI ODJEL ZA FINANCIJE I PRORAČUN

Odsjek za javnu nabavu

klasa: 406-07/23-03/1

urbroj: 238-10-05-01/2-23-2

**DOKUMENTACIJA O NABAVI**

**Postavljanje fotonaponskih elektrana na javnim objektima - Projekt Dobra energija**

**Evidencijski broj nabave**

**17/2023**

**Ivanić-Grad, siječanj 2023. godine**

**S A D R Ž A J**

1. **OPĆI PODACI**
2. **PODACI O PREDMETU NABAVE**
3. **OSNOVE ZA ISKLJUČENJE GOSPODARSKOG SUBJEKTA**
4. **KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**
5. **PODACI O PONUDI**
6. **OSTALE ODREDBE**
7. **TROŠKOVNIK (privitak)**
8. **PROJEKTNA DOKUMENTACIJA (privitak)**

**I****. OPĆI PODACI**

**1. Naručitelj**

|  |  |
| --- | --- |
| **Naručitelj:** | Grad Ivanić-Grad |
| **Sjedište naručitelja:** | Grad Ivanić-Grad, Park hrvatskih branitelja 1 |
| **OIB:** | 52339045122 |
| **Broj telefona:** | +385 (01) 2831 360 |
| **Adresa elektroničke pošte:** | [grad@ivanic-grad.hr](mailto:grad@ivanic-grad.hr) |
| **Internetska adresa:** | https://www.ivanic-grad.hr |

**2.** **Podaci o osobi ili službi zaduženoj za komunikaciju sa ponuditeljima**

Osoba zadužena za kontakt: Ivana Vnučec Perko

Broj telefona: + 385 [ 01 2831 388 ]

Adresa elektroničke pošte: [ivana.vnucec.perko@ivanic-grad.hr](mailto:ivana.vnucec.perko@ivanic-grad.hr)

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH) modul Pitanja i odgovori.

**Zainteresirani gospodarski subjekti zahtjeve za dodatne informacije, objašnjenja ili izmjene u vezi dokumentacije o nabavi, Naručitelju dostavljaju putem EOJN RH.**

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi, a naručitelj je dužan odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva. Zahtjev je pravodoban ako je dostavljen Naručitelju najkasnije tijekom šestog dana prije roka određenog za dostavu ponuda.

Pod uvjetom da je zahtjev dostavljen pravodobno, Naručitelj obvezan je odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Naručitelj će produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu

- ako je dokumentacija o nabavi značajno izmijenjena

- ako EOJN RH nije bio dostupan u slučaju iz članka 239. ZJN (NN 120/16, 114/22).

U tim slučajevima Naručitelj će produžiti rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

**3. Evidencijski broj nabave**

17/2023

**4. Popis gospodarskih subjekata s kojima je Naručitelj u sukobu interesa**

Sukladno članku 80. ZJN (NN 120/16, 114/22)., a vezano uz odredbe članaka 76 . i 77. ZJN (NN 120/16, 114/22). i sprječavanje sukoba interesa, ne postoje gospodarski subjekti s kojima Naručitelj ne smije sklapati ugovore o javnoj nabavi (u svojstvu ponuditelja, člana zajednice gospodarskih subjekata i podugovaratelja odabranom ponuditelju).

**5. Vrsta postupka javne nabave**

Otvoreni postupak javne nabave male vrijednosti

**6. Procijenjena vrijednost nabave**

Procijenjena vrijednost nabave iznosi 209.945,20 € (bez PDV-a).

Na sve stavke ne obračunava se PDV: RRiF - Primjena stope PDV-a na uslugu raspoloživosti malih fotonaponskih postrojenja

Pod pojmom isporuka i ugradanja solarnih ploča podrazumijeva se realizacija projekata izvedbe jednostavnih građevina u smislu zakona kojim se regulira gradnja, a kojim je obuhvaćen i projektni i izvedbeni dio od strane jednog ili više izvođača. Pri tome bi se stopom PDV-a od 0% oporezivala sva potrebna oprema i radovi (uključujući grupu opreme fotonaponski paneli, inverter, baterija (opcionalno), građevinska konstrukcija i kabelski razvod, solarni kolektori, spremnik tople vode, cirkulacijska pumpa i grupa radovi i usluge i to izvođenje radova na montaži, projektiranje i ishođenje dozvola i priključenje na elektroenergetsku distribucijsku mrežu).

**7. Vrsta ugovora o javnoj nabavi**

Naručitelj provodi otvoreni postupak javne nabave male vrijednosti s ciljem sklapanja ugovora o javnoj nabavi radova (u daljnjem tekstu: ugovor).

**8. Ugovor o javnoj nabavi ili okvirni sporazum**

Ugovor o javnoj nabavi.

**9. Elektronička dražba**

Ne provodi se elektronička dražba.

**10. Dinamički sustav javne nabave:** ne uspostavlja se.

**11. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima:**

Prije pokretanja otvorenog postupka javne nabave robe, Naručitelj je temeljem članka 198. ZJN 2016 i članka 9. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN, broj 101/2017) proveo prethodno savjetovanje sa zainteresiranim gospodarskim subjektima na način da je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora objavio dana \_\_\_\_\_\_ godine u EOJN RH https://eojn.nn.hr/Oglasnik/ u trajanju do \_\_\_\_\_\_ godine. Izvješće je dostupno na stranici: https://eojn.nn.hr/ i na internetskoj stranici Grada Ivanić-Grada www.ivanic-grad.hr .

**II. PODACI O PREDMETU NABAVE**

**12. Opis predmeta nabave**

Projektom je predviđena izgradnja fotonaponskih elektrana u sklopu građevina javne namjene. Sustav solarne elektrane se sastoji od stringova solarnih panela montiranih na krovu objekta i uređaja za pretvorbu istosmjerne u izmjeničnu električnu energiju, odnosno invertera te prateće zaštitne opreme i vodiča. Sustav fotonaponske elektrane sastoji se od fotonaponskih panela raspoređenih na 1 inverter.

Ugradnja fotonaponskih elektrane obuhvaća:

- Električnu instalaciju fotonaponskih elektrana

- Sustav uzemljenja i izjednjačenja potencijala solarne elektrane

**Oznaka i naziv iz Jedinstvenog rječnika javne nabave:**

**CPV: 45251100-2 Radovi na izgradnji elektrane**

Objekti na kojima je planirana instalacija integriranih fotonaponskih elektrana su: društveni dom Posavski Bregi, dječji vrtić Livada, dječji vrtić Suncokret, dječji vrtić Tratinčica, dječji vrtić Vjeverica, zgrada Komunalnog centra d.o.o. i Javne vatrogasne postrojbe, Kuglana, Poduzetnički inkubator, Spomen dom A. Vulinec, Svlačionice.

**13. Opis i oznaka grupa predmeta nabave, ako je predmet nabave podijeljen na grupe, ili u postupcima velike nabave obrazloženje glavnih razloga zašto predmet nije podijeljen na grupe**

Predmet nabave nije podijeljen na grupe te je ponuditelj obvezan ponuditi isključivo cjelokupan predmet nabave iz ove Dokumentacije.

Predmet nabave nije podijeljen na grupe jer predstavlja jednu tehnički, tehnološki, oblikovno i funkcionalno odredivu cjelinu te je ponuditelj u obvezi ponuditi predmet nabave u cijelosti odnosno ponuda mora obuhvatiti sve stavke Troškovnika.

**14. Količina predmeta nabave**

Prema priloženom troškovniku i projektnoj dokumentaciji (PRILOG VII. i VIII. DON-a)

**15. Tehnička specifikacija predmeta nabave**

Prema priloženom troškovniku i projektnoj dokumentaciji (PRILOG VII. i VIII. DON-a).

Ponuditelj je dužan isporučiti opremu, te isporučenu opremu montirati i pustiti u probni rad sukladno svim tehničkim zahtjevima koji su navedeni u ovoj dokumentaciji o nabavi, važećim zakonima, pravilnicima, te pravilima struke.

**U slučaju neusklađenosti Troškovnika i Izvedbenog projekta, mjerodavan je Troškovnik.**

**16. Kriterij za ocjenu jednakovrijednosti predmeta nabave, ako se upućuje na marku, izvor, patent itd.**

U stavkama Troškovnika tehničke specifikacije ne upućuju na određenu marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju, stoga Naručitelj ne primjenjuje kriterije mjerodavne za ocjenu jednakovrijednosti u smislu članka 210. ZJN (NN 120/16, 114/22).

Sukladno članku 211. ZJN (NN 120/16, 114/22) Naručitelj koristi mogućnost upućivanja na specifikacije iz članka 209. točka 2. ZJN (NN 120/16, 114/22).

Naručitelj neće odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako Ponuditelj u ponudi na zadovoljavajući način dokaže, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Navedeno Ponuditelji dokazuju bilo kojim prikladnim sredstvom, što uključuje i sredstva dokazivanja iz članka 213. ZJN (NN 120/16, 114/22).

Ovisno o konkretnom slučaju to može biti bilo koje prikladno sredstvo za dokazivanje sukladnosti ponuđenog predmeta nabave sa zahtjevima i kriterijima utvrđenima u tehničkim specifikacijama, primjerice tehnička dokumentacija proizvođača, tehnički listovi, katalozi, izvješća o testiranju od tijela za ocjenu sukladnosti i sl.

Naručitelj napominje da je moguće da se u Glavnom projektu na nekim mjestima spominju imena proizvoda, marki i brendova, no upućuje se gospodarske subjekte da isti nisu obvezujući niti relevantni već da se u ponudi nude proizvodi, materijali i drugo kako su opisani u Troškovniku, odnosno jednakovrijedna rješenja.

**Odredbe o normama**

Ukoliko se troškovnikom ili tehničkim specifikacijama zahtijevaju određene norme, pod tim se podrazumijeva tehnička specifikacija koju je odobrilo priznato normizacijsko tijelo za opetovanu ili neprekidnu uporabu s kojom sukladnost nije obvezna i koja spada u jednu od sljedećih kategorija:

* međunarodna norma: norma koju je prihvatila koja međunarodna organizacija za normizaciju i učinila je dostupnom javnosti,
* europska norma: norma koju je prihvatila koja europska organizacija za norme i učinila je dostupnom javnosti,
* nacionalna norma: norma koju je prihvatila koja nacionalna normirna organizacija i učinila dostupnom javnosti.

Norme koje su navedene u Troškovniku ili tehničkim specifikacijama propisane su s ciljem da roba koja se nudi odgovara tehničkoj specifikaciji i zahtjevima Naručitelja. Ukoliko se troškovnikom ili tehničkim specifikacijama zahtijevaju određene norme, Naručitelj ne smije odbiti ponudu zbog toga što ponuđeno nije u skladu s tehničkim specifikacijama na koje je uputio, ako ponuditelj u ponudi na zadovoljavajući način Naručitelju dokaže, bilo kojim prikladnim sredstvom što uključuje i sredstva dokazivanja iz članka 213. ZJN (NN 120/16, 114/22), da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Ponuditelj mora predmet nabave ponuditi u skladu s tehničkim pravilima iz dokumentacije o nabavi (uključujući tehničke specifikacije navedene u Troškovniku) ili jednakovrijednim tehničkim pravilima, pri čemu se jednakovrijednim tehničkim pravilima smatraju norme koja postavljaju jednake ili strože zahtjeve od onih danim normom na koju upućuje troškovnik.

Potvrdu ili drugi jednakovrijedni dokaz o sukladnosti ponuđenih proizvoda s traženim normama/certifikatima/standardima navedenim u tehničkim specifikacijama nije potrebno dostavljati u ponudi, već ih Naručitelj može zatražiti od ponuditelja koji je podnio ekonomski najpovoljniju ponudu, prije donošenja odluke o odabiru.

**17. Troškovnik:** Prilog VII. DON-a**.**

Troškovnik u nestandardiziranom obliku u Excel formatu je priložen kao zaseban dokument te je sastavni dio ove Dokumentacije.

Excel tablica kreirana je tako da se formulom automatski izračunava umnožak upisane jedinične cijene i količine navedene stavke. Ukupna cijena ponude bez PDV-a je zbroj svih naprijed navedenih umnožaka.

Ukoliko određenu stavku Troškovnika ponuditelj neće naplaćivati, odnosno, ukoliko istu nudi besplatno ili je ista uračunata u cijenu neke druge stavke, ponuditelj je u Troškovniku za istu stavku obvezan upisati iznos "0,00".

Ponuditelj ne smije mijenjati količine u pojedinim stavkama ili opise predmeta nabave navedene u Troškovniku kao niti dopisivati stupce niti na bilo koji način mijenjati sadržaj Troškovnika. Ponuđeni radovi moraju u cijelosti zadovoljiti sve tražene uvjete iz opisa predmeta nabave te iz detaljne specifikacije navedene u Troškovniku.

Ponuditelj popunjava Troškovnik u istom formatu kako je izrađen na način kako je to definirano ovom točkom Dokumentacije kao i samim Troškovnikom i dostavlja se elektronički u .xls ili .xlsx formatu.

Popunjen Troškovnik prilaže se kao privitak na način kako je određeno u sustavu EOJN RH za nestandardizirane Troškovnike.

**18. Mjesto isporuke robe**

Područje grada Ivanić-Grada (10 lokacija sukladno Troškovniku).

|  |  |  |
| --- | --- | --- |
| **RB** | **OBJEKT** | **ADRESA** |
| 1. | Društveni dom Posavski Bregi | Savska ulica 68/A, Posavski Bregi  k.č. 675/3, k.o. Posavski Bregi |
| 2. | Dječji vrtić Livada | Milke Trnine 2, Ivanić-Grad  k.č. 1238, k.o. Ivanić-Grad |
| 3. | Dječji vrtić Suncokret | Park hrvatskih branitelja 3, Ivanić-Grad  k.č. 1888, k.o. Ivanić-Grad |
| 4. | Dječji vrtić Tratinčica | Savska 69/D, Posavski Bregi  k.č. 608/2, k.o. Posavski Bregi |
| 5. | Dječji vrtić Vjeverica | Josipa Kelšina 11, Ivanić-Grad  k.č. 3343/32, k.o. Ivanić-Grad |
| 6. | Komunalni centar d.o.o. i  Javna vatrogasna postrojba | Omladinska 30, Ivanić-Grad  k.č. 1866/5, k.o. Ivanić-Grad |
| 7. | Kuglana | Omladinska ulica 21, Ivanić-Grad  k.č. 2079/4, k.o. Ivanić-Grad |
| 8. | Poduzetnički inkubator | Poduzetnička ulica 11, Ivanić-Grad  k.č. 242/3, k.o. Šarampov |
| 9. | Spomen dom Alojz Vulinec | Beliceva 1, Ivanić-Grad  k.č. 1116, k.o. Ivanić-Grad |
| 10. | Svlačionice | Omladinska ulica 21, Ivanić-Grad  k.č. 2079/4, k.o. Ivanić-Grad |

**19. Rok isporuke robe**

Odabrani ponuditelj je dužan realizaciju predmeta nabave započeti odmah po zaključenju ugovora o javnoj nabavi te isporučiti robu, sukladno odredbama Dokumentacije o nabavi, u **roku od 240 (dvjestočetrdeset) dana** od dana potpisa ugovora o javnoj nabavi.

**20. Opcije, moguća obnavljanja ugovora i izmjene ugovora**

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave u skladu s odredbama članka 315. do 320. Zakona o javnoj nabavi (NN 120/2016, 114/2022).

Sukladno članku 316. Zakona o javnoj nabavi (NN 120/2016, 114/2022), Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih usluga od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja:

1. nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećim uslugama koje su nabavljene u okviru prvotne nabave, i

2. prouzročila bi značajne poteškoće ili znatno povećavanje troškova za Naručitelja.

Svako povećanje cijene ne smije biti veće od 30 % vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30 % procjenjuje se na temelju neto kumulativne vrijednosti svih uzastopnih izmjena.

Sukladno članku 317. Zakona o javnoj nabavi (NN 120/2016, 114/2022), Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv Naručitelj nije mogao predvidjeti

2. izmjenom se ne mijenja cjelokupna priroda ugovora

3. svako povećanje cijene nije veće od 50 % vrijednosti prvotnog ugovora.

Ako je učinjeno nekoliko uzastopnih izmjena, ograničenje od 50 %procjenjuje se na temelju neto kumulativne vrijednosti svih uzastopnih izmjena.

Sukladno članku 318. Zakona o javnoj nabavi (NN 120/2016, 114/2022), Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:

1. primjene članka 315. Zakona o javnoj nabavi (NN 120/2016, 114/2022)

2. općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za kvalitativni odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene ovoga Zakona

3. obveze neposrednog plaćanja podugovarateljima.

Sukladno članku 319. Zakona o javnoj nabavi (NN 120/2016, 114/2022), Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. Zakona o javnoj nabavi (NN 120/2016, 114/2022).

Sukladno članku 320. Zakona o javnoj nabavi (NN 120/2016, 114/2022), Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. vrijednost izmjene manja je od europskih pragova iz članka 13. Zakona o javnoj nabavi (NN 120/2016, 114/2022)

2. vrijednost izmjene manja je od 10 % prvotne vrijednosti ugovora o javnoj nabavi robe ili usluga, odnosno manja je od 15 % prvotne vrijednosti ugovora o javnoj nabavi radova

3. izmjena ne mijenja cjelokupnu prirodu ugovora.

Naručitelj za primjenu gornje odredbe ne provjerava jesu li ispunjeni uvjeti iz članka 321. Zakona o javnoj nabavi (NN 120/2016, 114/2022).

Ako je učinjeno nekoliko uzastopnih izmjena, ograničenje vrijednosti iz točke 2. ove odredbe procjenjuje se na temelju neto kumulativne vrijednosti svih uzastopnih izmjena.

Sukladno članku 321. Zakona o javnoj nabavi (NN 120/2016, 114/2022), Izmjena ugovora o javnoj nabavi tijekom njegova trajanja smatra se značajnom ako njome ugovor postaje značajno različit po svojoj naravi od prvotno zaključenog.

Sukladno članku 321. Zakona o javnoj nabavi (NN 120/2016, 114/2022), Izmjena se u svakom slučaju smatra značajnom ako je ispunjen jedan ili više sljedećih uvjeta:

1. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena

ili privlačenje dodatnih sudionika u postupak javne nabave

2. izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom

3. izmjenom se značajno povećava opseg ugovora

4. ako novi ugovaratelj zamijeni onoga kojemu je prvotno Naručitelj dodijelio ugovor, osim u slučajevima iz članka 318. Zakona o javnoj nabavi (NN 120/2016, 114/2022).

Sukladno članku 322. Zakona o javnoj nabavi (NN 120/2016, 114/2022), Naručitelj je obvezan raskinuti ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi (NN 120/2016, 114/2022)

2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. Zakona o javnoj nabavi (NN 120/2016, 114/2022)

3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4. se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

**III. OSNOVE ZA ISKLJUČENJE PONUDITELJA**

**21. Uvodne napomene**

Radi dokazivanja da ne postoje osnove za isključenje, ponuditelji dostavljaju Europsku jedinstvenu dokumentaciju o nabavi (dalje u tekstu: ESPD) koja je ažurirana formalna izjava ponuditelja, a služi kao preliminarni dokaz umjesto potvrda koje izdaju tijela javne vlasti ili treće osobe.

Naručitelj može, poštujući načela jednakog tretmana i transparentnosti, zahtijevati od gospodarskih subjekata da dopune, razjasne, upotpune ili dostave nužne informacije ili dokumentaciju, ako su informacije ili dokumentacija koju su gospodarski subjekti trebali dostaviti nepotpuni ili pogrešni ili se čine takvima ili ako nedostaju određeni dokumenti, u primjerenom roku ne kraćem od pet dana.

Naručitelj može u bilo kojem trenutku tijekom postupka javne nabave provjeriti informacije navedene u ESPD-u kod nadležnog tijela i zatražiti izdavanje potvrde o tome, a ako se ne može obaviti provjera ili ishoditi potvrda, Naručitelj će pozvati ponuditelja da u primjerenom roku, ne kraćem od 5 dana, dostavi sve ili dio popratnih dokumenta.

U postupku pregleda i ocjene dostavljenih ponuda, Naručitelj će izvršiti detaljnu provjeru ponuditelja koji je podnio ekonomski najpovoljniju ponudu, te u tu svrhu zatražiti da u primjerenom roku, ne kraćem od 5 dana, dostavi ažurirane popratne dokumente kojima dokazuje istinitost podataka navedenih u ESPD-u.

U slučaju zajednice ponuditelja osnove za isključenje utvrđuju se za sve članove zajednice ponuditelja pojedinačno te se za svakog člana zajednice dostavlja zaseban ESPD.

Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, osnove za isključenje utvrđuju se za svakog podugovaratelja pojedinačno te se za svakog podugovaratelja dostavlja zaseban ESPD.

Ako se gospodarski subjekt oslanja na sposobnost drugih subjekata, Naručitelj će provjeriti postoje li osnove za njihovo isključenje te se u tu svrhu za svakog subjekta na čiju se sposobnost oslanja gospodarski subjekt dostavlja zaseban ESPD.

**22. Obvezne osnove isključenja gospodarskog subjekta**

**22.1. Naručitelj će isključiti gospodarskog subjekta iz postupka javne nabave ako utvrdi da je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske, pravomoćnom presudom osuđena za:**

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**22.2. Naručitelj će isključiti gospodarskog subjekta iz postupka javne nabave ako utvrdi da je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za:**

- kaznena djela iz točke 22.1. podtočaka od a) do f) ove Dokumentacije o nabavi i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj je obvezan isključiti gospodarskog subjekta u bilo kojem trenutku tijekom postupka javne nabave ako utvrdi da postoje osnove za isključenje iz točke 22.1. i 22.2. ove Dokumentacije o nabavi.

**22.3. Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:**

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od navedenog, Naručitelj neće isključiti gospodarskog subjekta iz postupka javne nabave, ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**23. Ostale osnove za isključenje gospodarskog subjekta**

**23.1.** Naručitelj će isključiti gospodarskog subjekta iz postupka javne nabave ako može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN (NN 120/2016, 114/2022).

**23.2.** Naručitelj će isključiti gospodarskog subjekta iz postupka javne nabave ako je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

**23.3.** Naručitelj će isključiti iz postupka javne nabave gospodarskog subjekta ako dokaže da je kriv za težak profesionalan propust koji dovodi u pitanje njegov integritet.

Sukladno članku 3. stavku 1. točki 24. ZJN (NN 120/2016, 114/2022). profesionalni propust je postupanje gospodarskog subjekta protivno propisima iz područja prava koje uređuje obavljanje njegove djelatnosti, prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, prava tržišnog natjecanja, prava intelektualnog vlasništva te postupanje protivno pravilima struke.

**23.4.** Naručitelj će isključiti iz postupka javne nabave gospodarskog subjekta ako gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija.

**23.5.** Naručitelj će isključiti iz postupka javne nabave gospodarskog subjekta ako je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s ovom Dokumentacijom o nabavi.

**24. Dokumenti kojima se dokazuje da ne postoje osnove za isključenje**

**24.1.** Za potrebe utvrđivanja da ne postoje osnove za isključenje iz točke 22.1. i 22.2. ove Dokumentacije o nabavi, gospodarski subjekt u ponudi dostavlja:

* **ispunjeni ESPD (Dio III. Osnove za isključenje, Odjeljak A: Osnove povezane s kaznenim presudama) za sve gospodarske subjekte u ponudi.**

Naručitelj će prihvatiti kao dostatan dokaz da ne postoje osnove za isključenje gospodarskog subjekta iz točke 22.1. i 22.2. ove Dokumentacije o nabavi:

- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje, a koji nisu stariji više od 6 (šest) mjeseci od dana početka postupka javne nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Napomena: Sukladno članku 20. stavku 12. Pravilnika o dokumentaciji o nabavi te ponudi u postupcima javne nabave (Narodne novine, broj 65/17 i 75/20, u daljnjem tekstu: Pravilnik) Izjavu iz članka 265. stavka 2. u vezi s člankom 251. stavkom 1. Zakona o javnoj nabavi može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

**24.2.** Za potrebe utvrđivanja da ne postoje osnove za isključenje iz točke 22.3. ove Dokumentacije o nabavi, gospodarski subjekt u ponudi dostavlja:

* **ispunjeni ESPD (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.**

Naručitelj će prihvatiti kao dostatan dokaz da ne postoji osnova za isključenje gospodarskog subjekta iz točke 22.3. ove Dokumentacije o nabavi:

- potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje, a koja nije starija od dana početka postupka javne nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**24.3.** Za potrebe utvrđivanja da ne postoje osnove za isključenje iz točke 23.1., 23.2., 23.3., 23.4. i 23.5. ove Dokumentacije o nabavi, gospodarski subjekt u ponudi dostavlja:

* **ispunjeni ESPD obrazac (Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na navedenu osnovu za isključenje) za sve gospodarske subjekte u ponudi.**

Naručitelj će prihvatiti kao dostatan dokaz da ne postoje osnove za isključenje gospodarskog subjekta iz točke 23.2. ove Dokumentacije o nabavi:

- izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoji osnove za isključenje navedene u točki 23.2. ove Dokumentacije o nabavi.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Iznimno, Naručitelj će odustati od isključenja gospodarskog subjekta u slučaju postojanja osnova za isključenje iz točke 23.2. ove Dokumentacije o nabavi ako utvrdi da će taj gospodarski subjekt biti sposoban izvršiti ugovor o javnoj nabavi, uzimajući u obzir primjenjiva nacionalna pravila i mjere za nastavak poslovanja.

U slučaju da Naručitelj raspolaže dokazima da su kod gospodarskog subjekta ostvarene osnove za isključenje iz točke 23.1. i/ili 23.3. i/ili 23.4. i/ili 23.5. ove Dokumentacije o nabavi, a koje Naručitelj može dokazati na bilo koji način, isključiti će tog gospodarskog subjekta iz postupka javne nabave, te navesti razlog isključenja i dokumentirati ih u Zapisniku o pregledu i ocjeni ponuda i Odluci o odabiru odnosno Odluci o poništenju postupka javne nabave.

**25. Odredbe o „samokorigiranju“**

Temeljem članka 255. ZJN (NN 120/2016, 114/2022) gospodarski subjekt kod kojeg su ostvarene osnove za isključenje iz točke 22.1. ove Dokumentacije o nabavi može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Takav gospodarski subjekt u ponudi dostavlja:

* **ispunjeni ESPD obrazac (Dio III. Osnove za isključenje, Odjeljak A: Osnove povezane s kaznenim presudama) opisati poduzete mjere vezano uz „samokorigiranje“.**

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama dostaviti će se kao ažurirani popratni dokumenti, ukoliko isti budu traženi.

Mjere koje je poduzeo Ponuditelj, ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Naručitelj neće isključiti Ponuditelja iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

**IV. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

**26. Uvjeti sposobnosti gospodarskih subjekata, naziv uvjeta sposobnosti, i dokumenti kojima se dokazuje ispunjavanje kriterija za odabir gospodarskog subjekta**

Ponuditelj, sukladno člancima 257. 258., i 259. ZJN (NN 120/2016, 114/2022) mora dokazati sposobnost za obavljanje profesionalne djelatnosti, ekonomsku i financijsku, te tehničku i stručnu sposobnost.

**26.1. Uvodne napomene**

Radi dokazivanja sposobnosti za obavljanje profesionalne djelatnosti, ekonomske i financijske sposobnosti te tehničke i stručne sposobnosti, gospodarski subjekti dostavljaju ESPD (ažurirana formalna izjava ponuditelja, a služi kao preliminarni dokaz umjesto potvrda koje izdaju tijela javne vlasti ili treće osobe).

Naručitelj može, poštujući načela jednakog tretmana i transparentnosti, zahtijevati od gospodarskih subjekata da dopune, razjasne, upotpune ili dostave nužne informacije ili dokumentaciju, ako su informacije ili dokumentacija koju su gospodarski subjekti trebali dostaviti nepotpuni ili pogrešni ili se čine takvima ili ako nedostaju određeni dokumenti, u primjerenom roku ne kraćem od pet dana.

Naručitelj može u bilo kojem trenutku tijekom postupka javne nabave provjeriti informacije navedene u ESPD-u kod nadležnog tijela i zatražiti izdavanje potvrde o tome, a ako se ne može obaviti provjera ili ishoditi potvrda, Naručitelj će pozvati ponuditelja da u primjerenom roku, ne kraćem od 5 dana, dostavi sve ili dio popratnih dokumenta.

U postupku pregleda i ocjene dostavljenih ponuda, Naručitelj će izvršiti detaljnu provjeru ponuditelja koji je podnio ekonomski najpovoljniju ponudu, te u tu svrhu zatražiti da u primjerenom roku, ne kraćem od 5 dana, dostavi ažurirane popratne dokumente kojima dokazuje istinitost podataka navedenih u ESPD-u.

U slučaju zajednice ponuditelja za svakog člana zajednice dostavlja se zaseban ESPD, radi dokazivanja ispunjavanja kriterija za odabir gospodarskog subjekta.

Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, za svakog podugovaratelja dostavlja se zaseban ESPD, radi dokazivanja ispunjavanja kriterija za odabir gospodarskog subjekta.

Ako se gospodarski subjekt oslanja na sposobnost drugih subjekata, za svakog subjekta na čiju se sposobnost oslanja gospodarski subjekt dostavlja se zaseban ESPD, radi dokazivanja ispunjavanja kriterija za odabir gospodarskog subjekta.

**26.2. Sposobnost za obavljanje profesionalne djelatnosti**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

Za potrebe utvrđivanja sposobnosti za obavljanje profesionalne djelatnosti, gospodarski subjekt u ponudi dostavlja:

* **ispunjeni ESPD (Dio IV. Kriteriji za odabir, Odjeljak A: Sposobnost za obavljanje profesionalne djelatnosti za sve gospodarske subjekte u ponudi.**

Sposobnost za obavljanje profesionalne djelatnosti gospodarski subjekt dokazuje:

- **izvatkom** iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

U prilogu XII. ZJN (NN 120/2016, 114/2022) –navedeni su relevantni strukovni i trgovački registri te odgovarajuće izjave i potvrde za svaku državu članicu.

U Hrvatskoj su to „Sudski registar“ i „Obrtni registar“ ili, u slučaju nekih djelatnosti, potvrdu da je dotična osoba ovlaštena baviti se trgovačkom djelatnošću ili dotičnom djelatnošću.

**26.3. Ekonomska i financijska sposobnost**

Gospodarski subjekt mora u postupku javne nabave dokazati da mu je ukupni („opći“) godišnji promet u dvostrukom iznosu procijenjene vrijednosti nabave (bez PDV-a) u tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako su te informacije dostupne.

Za potrebe utvrđivanja ekonomske i financijske sposobnosti, gospodarski subjekt u ponudi dostavlja:

* **ispunjeni ESPD (Dio IV. Kriteriji za odabir, Odjeljak B: Ekonomska i financijska sposobnost, točka 1a), ako je primjenjivo točka 3).**

Ekonomsku i financijsku sposobnost gospodarski subjekt dokazuje:

* **izjavom o ukupnom prometu** gospodarskog subjekta u tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.

**26.4. Tehnička i stručna sposobnost**

**26.4.1. Popis radova izvršenih u godini u kojoj je započeo postupak javne nabave i tijekom tri godine koje prethode toj godini**

Popis glavnih isporuka robe izvršenih u 2023. godini, te tijekom 3 (tri) godine koje prethode 2023. godini.

Popis sadržava: predmet, vrijednost robe, datum i naziv druge ugovorne strane. Ponuditelj popisom glavnih isporuka roba, s najviše tri ugovora u zbroju (označiti ih) mora pokazati da ima referentno iskustvo u izvršenju ugovora u minimalnoj vrijednosti 209.945,20 € bez PDV-a.

Ispunjenjem navedenog uvjeta gospodarski subjekt će dokazati da ima stečenog iskustva sa isporukom i instaliranjem robe koje je predmet nabave, što znači da Naručitelj može očekivati valjano ispunjenje ugovornih obveza.

* **ispunjeni ESPD (Dio IV. Kriteriji za odabir, Odjeljak C: Tehnička i stručna sposobnost, točka 1a).**

**26.4.2. Tehnički stručnjaci**

Sukladno članku 259. stavak 1. ZJN 2016, a obzirom na opseg, vrstu te rok izvršenja radova gospodarski subjekt mora dokazati da raspolaže s minimalno 4 stručnjaka koji posjeduju certifikat za radove postavljanja fotonaponskih sustava te koji su ispunili sve uvjete propisane Pravilnikom o uvjetima i mjerilima za utvrđivanje sustava kvalitete usluga i radova za certificiranje instalatera obnovljivih izvora energije – fotonaponskih sustava (NN 56/2015 prema Direktivi 2009/28/EZ Europskog parlamenta i Vijeća od 23. travnja 2009.). Gospodarski subjekt navedeno dokazuje certifikatom za radove postavljanja fotonaponskih sustava kojeg izdaje Nositelj programa osposobljavanja.

Naručitelj će prije donošenja odluke u postupku javne nabave male vrijednosti od ponuditelja koji je podnio ekonomski najpovoljniju ponudu zatražiti da u roku ne kraćem od 5 dana, dostavi ažurirane popratne dokumente, i to:

- Popis stručnjaka s imenom i prezimenom stručnjaka i pozicijom na koju se imenuje

Sukladno članku 20. stavak 2. Pravilnika o dokumentaciji o nabavi te ponudi u postupcima javne nabave ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u eESPD-u.

Zajednica gospodarskih subjekata kumulativno (zajednički) dokazuje sposobnost iz ove točke.

**26.4.3. Opis, izjave i katalog proizvoda**

Sukladno članku 268. stavak 1. točka 13. ZJN 2016, gospodarski subjekt mora dokazati da ponuđena roba udovoljava minimalnim tehničkim specifikacijama koje su propisane Troškovnikom i Izvedbenim projektima.

Navedene tehničke specifikacije se dokazuju tehničkim listovima proizvođača, tehničkom dokumentacijom, katalozima ili dijelovima kataloga (na hrvatskom ili engleskom jeziku) koji se dostavljaju uz ponudu i iz kojih je razvidno da su zadovoljeni svi minimalni tehnički zahtjevi navedeni u Troškovniku i Izvedbenim projektima. Ako iz kataloga ili druge tehničke dokumentacije proizvođača nije vidljiva ponuđena tehnička funkcionalnost i opis, ponuditelj će uz katalog biti dužan dostaviti potpisanu i ovjerenu izjavu proizvođača ili ovlaštenog zastupnika/predstavnika proizvođača kojom potvrđuje da ponuđeno odgovora traženim tehničkim specifikacijama uz navođenje vrijednosti traženih funkcionalnosti.

Za potrebe utvrđivanja tehničke i stručne sposobnosti, gospodarski subjekt će dostaviti:

* **ispunjeni ESPD (Dio IV. Kriteriji za odabir, Odjeljak C: Tehnička i stručna sposobnost, točka 2) i ako je primjenjivo točka 10)**

**26.5. Zajednica ponuditelja**

Gospodarski subjekti iz zajednice ponuditelja moraju pojedinačno svaki za sebe dokazati sposobnost za obavljanje profesionalne djelatnosti iz točke 26.2. ove Dokumentacije o nabavi. Za dokazivanje uvjeta ekonomske i financijske sposobnosti iz točke 26.3. ove Dokumentacije o nabavi i tehničke i stručne sposobnosti iz točke 26.4. ove Dokumentacije o nabavi, zajednica ponuditelja može se osloniti na sposobnost članova zajednice bez obzira na pravnu prirodu njihova međusobnog odnosa. U tom slučaju zajednica ponuditelja mora dokazati Naručitelju da će imati na raspolaganju nužne resurse (odgovarajućim dokazima sposobnosti), sukladno članku 274. ZJN (NN 120/2016, 114/2022).

**26.6. Podugovaratelji**

Ako gospodarski subjekt daje dio ugovora u podugovor, podugovaratelj mora pojedinačno svaki za sebe dokazati sposobnost za obavljanje profesionalne djelatnosti iz točke 26.2. ove Dokumentacije o nabavi.

**27. Oslanjanje na sposobnost drugih subjekata radi dokazivanja ekonomske i financijske sposobnosti, te tehničke i stručne sposobnosti**

Gospodarski subjekt može se osloniti na ekonomsku i financijsku sposobnost te tehničku i stručnu sposobnost drugih subjekata radi dokazivanja ispunjavanja kriterija za odabir gospodarskog subjekta bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, **samo ako će ti subjekti izvoditi radove ili pružati usluge za koje se ta sposobnost traži.**

Naručitelj će od gospodarskog subjekta zahtijevati da zamjeni drugi subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Naručitelj će provjeriti ispunjavaju li drugi gospodarski subjekti na čije sposobnosti se namjerava osloniti određeni gospodarski subjekt, propisane kriterije za odabir (uvjete sposobnosti), odnosno postoje li osnove za isključenje koje je Naručitelj propisao ovom Dokumentacijom o nabavi.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, tada je njihova odgovornost za izvršenje ugovora solidarna.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj Dokumentaciji.

Okolnost da će imati na raspolaganju resurse drugih subjekata gospodarski subjekt dokazuje ugovorom ili sporazumom između njega i drugog subjekta, ili izjavom drugog subjekta kojom drugi subjekt prihvaća obvezu stavljanja na raspolaganje gospodarskom subjektu resursa nužnih za izvršenje ugovora o javnoj nabavi (predmetni dokazi se dostavljaju u sklopu provjere ažuriranih popratnih dokumenata).

Slijedom toga proizlazi da valjana izjava, sporazum ili ugovor kojom drugi subjekt prihvaća obvezu stavljanja na raspolaganje ponuditelju ili zajednici ponuditelja resursa nužnih za izvršenje ugovora o javnoj nabavi, mora sadržavati minimalno sljedeće elemente:

* naziv drugog subjekta koji stavlja na raspolaganje svoje resurse,
* naziv ponuditelja ili zajednice ponuditelja kojemu se resursi ustupaju,
* naziv predmeta ove javne nabave, odnosno puni naziv projekta koji je predmet ovog javnog nadmetanja za koji se resursi stavljaju na raspolaganje,
* specificirani opis resursa koji se ustupaju za izvršenje ovog Ugovora (financijski/tehnički/stručni).

**Razlozi isključenja i uvjeti sposobnosti u slučaju zajednice gospodarskih subjekata**

Ukoliko se radi o zajednici gospodarskih subjekata, okolnosti za isključenje iz točke 22.,te uvjet sposobnosti iz točke 26.2. utvrđuju se za svakog člana pojedinačno.

Ukoliko se radi o zajednici gospodarskih subjekata, sposobnosti iz točke 26. dokazuju se zajednički, odnosno dovoljan je dokaz jednog od članova zajednice.

**U zajedničkoj ponudi mora biti navedeno koji će dio ugovora izvršavati pojedini član zajednice ponuditelja (predmet ili količina, vrijednost ili postotni udio).**

Ako u postupku nabave bude odabrana ponuda zajednice gospodarskih subjekata, zajednica je dužna nakon sklapanja ugovora (trenutak izvršnosti odluke o odabiru) dostaviti dokument o određenom pravnom obliku zajedničkog ustrojstva u mjeri u kojoj je to nužno za zadovoljavajuće izvršenje Ugovora (npr. međusobni sporazum, ugovor o poslovnoj suradnji ili slično). Navedeni akt mora biti potpisan od svih članova zajednice ponuditelja.

**28.** **Europska jedinstvena dokumentacija o nabavi (European Single Procurement Document – ESPD)**

Radi dokazivanja da ne postoje osnove za isključenje gospodarskog subjekta te radi dokazivanja kriterija za odabir gospodarskog subjekta (uvjeti sposobnosti), gospodarski subjekti u ponudi dostavljaju ESPD obrazac kao preliminaran dokaz da ispunjavaju tražene kriterije za kvalitativni odabir gospodarskog subjekte. ESPD obrazac je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da gospodarski subjekt ispunjava tražene kriterije za kvalitativni odabir gospodarskog subjekta.

U ESPD obrascu navode se izdavatelji popratnih dokumenata te sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente. Ako Naručitelj može dobiti popratne dokumente izravno, pristupanjem bazi podataka, gospodarski subjekt u ESPD obrascu navodi podatke koji su potrebni u tu svrhu (npr. navođenjem internetske adrese baze podataka), sve identifikacijske podatke i izjavu o pristanku.

Gospodarski subjekt koji samostalno podnosi ponudu, ali se oslanja na sposobnost drugih gospodarskih subjekata, u ponudi dostavlja ispunjen ESPD obrazac za sebe i zaseban ESPD obrazac za svakog pojedinog gospodarskog subjekta na čiju se sposobnost oslanja (Dio II., Odjeljak C ESPD obrasca).

Gospodarski subjekt koji namjerava dati bilo koji dio ugovora u podugovor trećim osobama, u ponudi dostavlja ispunjen ESPD obrazac za sebe i zaseban ispunjen ESPD obrazac za podugovaratelja na čiju se sposobnost oslanja (Dio II., Odjeljak D ESPD Obrasca).

**Upute za popunjavanje e-ESPD obrasca**

ESPD obrazac se nalazi kao zaseban dokument u .xml formatu i dostupan je za preuzimanje putem EOJN-a zajedno s Dokumentacijom o nabavi.

ESPD obrazac (odgovor) popunjava se putem internetskih stranica EOJN-a https://eojn.nn.hr/Oglasnik/.

Ponuditelji su dužni popuniti tražene podatke te ESPD obrazac (odgovor) u .xml formatu priložiti (upload) uz ponudu na EOJN-u.

Gospodarski subjekti nisu u obvezi potpisivati i ovjeravati ESPD obrazac izrađen na ovakav način.

ESPD obrazac mora biti popunjen u sljedećim dijelovima:

• **Dio I. Podaci o postupku nabave i javnom naručitelju ili naručitelju** (Popunjava naručitelj)

• **Dio II. Podaci o gospodarskom subjektu**

**• Dio III. Osnove za isključenje**

* odjeljak A: - Osnove povezane s kaznenim presudama
* odjeljak B: - Osnove povezane s plaćanjem poreza ili doprinosa za socijalno osiguranje
* Odjeljak C: Osnove povezane s insolventnošću, sukobima interesa ili poslovnim prekršajem - u dijelu koji se odnosi na navedene osnove za isključenje

**• Dio IV. Kriteriji za odabir**

* odjeljak A: Sposobnost za obavljanje profesionalne djelatnosti,
* odjeljak B: Ekonomska i financijska sposobnost, točka 1a), ako je primjenjivo točka 3)
* odjeljak C: Tehnička i stručna sposobnost - točka 1a, točka 2 i točka 10 ako je primjenjivo,

• **Dio VI. Završne izjave**

**Broj e-ESPD obrazaca koji se dostavlja**

Gospodarski subjekt koji sudjeluje **samostalno** i **ne oslanja se** na sposobnosti drugih subjekata kako bi ispunio kriterije za odabir dužan je ispuniti **jedan** e-ESPD.

Gospodarski subjekt koji sudjeluje **samostalno**, **ali se oslanja** na sposobnosti najmanje jednog drugog subjekta mora osigurati da naručitelj zaprimi njegov E-ESPD zajedno sa **zasebnim** e-ESPD-om u kojem su navedeni relevantni podaci (vidjeti Dio II., Odjeljak C) za **svaki subjekt na koji se oslanja**.

Gospodarski subjekt koji namjerava dati bilo koji dio ugovora u **podugovor** trećim osobamamora osigurati da naručitelj zaprimi njegov e-ESPD zajedno sa **zasebnim** e-ESPD-om u kojem su navedeni relevantni podaci (vidjeti Dio II., Odjeljak D) za **svakog podugovaratelja na čije se sposobnosti gospodarski subjekt ne oslanja**.

**Zajednica gospodarskih subjekata**, uključujući privremena udruženja, koji zajedno sudjeluju u postupku nabave, nužno će dostaviti **zaseban e-ESPD** u kojem su utvrđeni podaci zatraženi na temelju dijelova II. – IV. za **svaki** gospodarski subjekt koji sudjeluje u postupku.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u e-ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku ne kraćem od pet dana dostavi sve ili dio popratnih dokumenta ili dokaza.

**Naručitelj mora prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku ne kraćem od pet dana dostavi ažurirane popratne dokumente.**

Naručitelj može pozvati gospodarske subjekte da nadopune ili objasne zaprimljene dokumente. Ako ponuditelj koji je podnio ekonomski najpovoljniju ponudu ne dostavi ažurirane popratne dokumente u navedenom roku ili njima ne dokaže da ispunjava uvjete naručitelj će odbiti ponudu tog ponuditelja te pozvati ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

**V. PODACI O PONUDI**

**29. Sadržaj i način izrade**

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz dokumentacije o nabavi, te ne smije mijenjati ni nadopunjavati tekst dokumentacije o nabavi.

Dokumentaciju o nabavi ponuditelj može preuzeti s internetskih stranica Narodnih novina (<https://eojn.nn.hr/Oglasnik/>).

Ponuda treba biti popunjena prema uputama iz dokumentacije o nabavi.

Ponudu obavezno sačinjavaju:

- Popunjeni ponudbeni list, uključujući uvez ponude;

- Popunjeni Troškovnik;

- Popunjeni ESPD obrazac/obrasce;

- Jamstvo za ozbiljnost ponude;

- Dokaze kojima se dokazuju kriteriji za odabir ponude

Sukladno uvjetima i zahtjevima iz dokumentacije o nabavi, u roku za dostavu ponuda, ponuditelj je obvezan prikupiti sve tražene dokumente te ih pohraniti u elektroničkom obliku – u elektroničkom izvorniku ili kao skenirane preslike.

Procesom predaje ponude smatra se prilaganje (upload/učitavanje) svih dokumenata ponude, popunjenih obrazaca i troškovnika. Sve priložene dokumente Elektronički oglasnik javne nabave uvezuje u cjelovitu ponudu, pod nazivom „Uvez ponude“.

Uvez ponude, stoga, sadrži podatke o naručitelju, ponuditelju ili zajednici ponuditelja, po potrebi podugovarateljima, ponudi te u Elektroničkom oglasniku javne nabave generirani ponudbeni list i ostale priloge ponudi (npr. obrasci, katalozi, i sl.). Ukoliko je predmet nabave podijeljen na grupe, uvez ponude sadrži onoliko ponudbenih listova za koliko grupa predmeta nabave ponuditelj predaje ponudu.

Priložena ponuda se nakon prilaganja automatski kriptira, te do podataka iz predane elektroničke ponude nije moguće doći prije isteka roka za dostavu ponuda, odnosno, javnog otvaranja ponuda.

Jamstvo za ozbiljnost ponude dostavlja se u izvorniku, odvojeno od elektroničke dostave ponude, u papirnatom obliku, u zatvorenoj omotnici na kojoj su navedeni podaci o ponuditelju, s nazivom predmeta nabave i napomenom - Dio/dijelovi koji se dostavljaju odvojeno, NE OTVARAJ“.

Ako u dokumentaciji o nabavi nije izričito drugačije određeno, ponuda se zajedno s pripadajućom dokumentacijom izrađuje na hrvatskom jeziku i latiničnom pismu, a cijena ponude izražava se u kunama. Pri izradi ponude ponuditelj ne smije mijenjati i nadopunjavati tekst dokumentacije o nabavi. U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**30. Način dostave ponude**

Ponuditelj dostavlja ponudu elektroničkim sredstvima komunikacije putem EOJN-a i ne smije dostaviti ponudu i u papirnatom obliku (osim dijelova ponude koji se dostavljaju odvojeno) do zaključno dana \_\_\_\_\_\_ godine u \_\_\_\_\_ sati.

Elektronička dostava ponuda provodi se putem EOJN-a, vezujući se na elektroničku objavu poziva na nadmetanje te na elektronički pristup Dokumentaciji o nabavi.

Detaljne upute načina elektroničke dostave ponuda, upotrebe elektroničkog potpisa te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN-a, na adresi: <https://eojn.nn.hr/Oglasnik>.

Ako se elektronički dostavljena ponuda sastoji od više dijelova, ponuditelj osigurava sigurno povezivanje svih dijelova ponude uz primjenu naprednog elektroničkog potpisa. S tim u vezi, troškovnik koji je priložen uz Dokumentaciju o nabavi, ponuditelj ne mora dodatno ovjeravati elektroničkim potpisom.

Ukoliko ponuditelj dostavlja ponudu u elektroničkom obliku, a iz tehničkih razloga nije moguće sigurno povezivanje svih dijelova ponude i/ili primjena naprednog elektroničkog potpisa na dijelove ponude, Naručitelj prihvaća dostavu u papirnom obliku onih dijelova ponude koji se zbog svog oblika ne mogu dostaviti elektronički (npr. uzorci) ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave nužni posebni formati dokumenata obuhvaćeni shemama licenciranih prava zbog kojih Naručitelju nisu dostupni za izravnu uporabu.

Traženo jamstvo za ozbiljnost ponude iz točke 7. ove Dokumentacije o nabavi, koje u ovom trenutku nije moguće slati i primati kao elektronički dokument, gospodarski subjekt u roku za dostavu ponuda, dostavlja Naručitelju u zatvorenoj poštanskoj omotnici na adresu za dostavu ponuda.

Na omotnici u kojoj se dostavljaju dijelovi ponude koji se zbog svog oblika ne mogu dostaviti elektronički i/ili jamstvo za ozbiljnost ponude ponuditelj je obvezan navesti:

- naziv i adresu Naručitelja

- naziv i adresu ponuditelja/ naziv i adresu svakog člana zajednice ponuditelja

- evidencijski broj nabave

- naziv predmeta nabave, odnosno grupe predmeta nabave na koju se ponuda odnosi

- naznaka „dio/dijelovi ponude koji se dostavlja/ju odvojeno“

- naznaka »ne otvaraj«.

Dio/dijelovi ponude koji se dostavljaju odvojeno, dostavljaju se na adresu Naručitelja najkasnije do \_\_\_\_\_ godine u \_\_\_\_\_ sati.

Ako ponuditelj dostavlja ponudu elektroničkim sredstvima komunikacije, a njezin dio sredstvima komunikacije koja nisu elektronička, dijelovi ponude koji se dostavljaju sredstvima komunikacije koja nisu elektronička moraju biti dostavljena prije isteka roka za dostavu ponuda te se u tom slučaju ponuda smatra dostavljenom u trenutka dostave ponude u elektroničkim sredstvima komunikacije putem EOJN-a.

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda. Ovlaštene osobe Naručitelja imat će uvid u sadržaj ponuda tek po isteku roka za njihovu dostavu.

U slučaju da Naručitelj zaustavi postupak javne nabave povodom izjavljene žalbe na Dokumentaciju o nabavi ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

Trenutak zaprimanja elektronički dostavljene ponude dokumentira se potvrdom o zaprimanju elektroničke ponude koja se ovjerava vremenskim žigom. Ponuditelju se bez odgode elektroničkim putem dostavlja potvrda o zaprimanju elektroničke ponude s podacima o datumu i vremenu zaprimanja te rednom broju ponude prema redoslijedu zaprimanja elektronički dostavljenih ponuda.

U svrhu pohrane dokumentacije postupka javne nabave, EOJN će elektronički dostavljene ponude pohraniti na način koji omogućava čuvanje integriteta podataka i pristup integralnim verzijama dokumenata uz istovremenu mogućnost pohrane kopije dokumenata u vlastitim arhivima Naručitelja.

Naručitelj otklanja svaku odgovornost vezanu uz mogući neispravan rad EOJN-a, zastoj u radu EOJN-a ili nemogućnost zainteresiranog subjekta da ponudu u elektroničkom obliku dostavi u danome roku putem EOJ-a.

Ključni koraci koje gospodarski subjekt mora poduzeti, odnosno tehnički uvjeti koje mora ispuniti kako bi uspješno predao elektroničku ponudu su sljedeći:

• Gospodarski subjekt se u roku za dostavu ponuda u ovom postupku javne nabave, prijavio u EOJN kao zainteresirani gospodarski subjekt pri čemu je upisao važeću adresu e-pošte za razmjenu informacija s Naručiteljem putem EOJN-a;

• Da je gospodarski subjekt putem EOJN-a u roku za predaju ponuda dostavio ponudu.

U slučaju nedostupnosti EOJN-a, Naručitelj će postupiti sukladno članku 239. ZJN 2016 i Pravilniku o dokumentaciji o nabavi te ponudi u postupcima javne nabave („Narodne novine“, broj: 65/17, 75/20).

**31. Način određivanja cijene ponude**

Ponuditelj će ispuniti jedinične cijene za sve stavke iz troškovnika i ukupne cijene za sve stavke iz troškovnika.

Jedinične cijene svake stavke i ukupne cijene moraju biti iskazane u eurima, zaokružene na 2 (dvije) decimale.

Ako ponuditelj nije u sustavu PDV-a ili je predmet nabave oslobođen PDV-a, u Ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Cijena ponude piše se brojkama u apsolutnom iznosu.

U cijenama su uključeni svi troškovi za izvršenje ovog predmeta nabave (roba, dobava, prijevoz, isporuka i montaža, te svi ostali radovi implementacije i prilagodbe i puštanje elektrana u pogon i sl.), te sva ostala davanja koja je ponuditelj dužan platiti iz bilo kojeg razloga.

Jedinične cijene su nepromjenjive za vrijeme trajanja ugovora.

**32. Valuta ili valute u kojima cijena ponude može biti izražena**

Cijena ponude mora biti izražena u eurima.

**33. Kriterij odabira ponude**

Sukladno članku 283. Zakona o javnoj nabavi (NN 120/16, 114/22), kriterij za odabir ponude je ekonomski najpovoljnija ponuda.

Odabir najpovoljnije ponude izvršiti će se uspoređivanjem iskazane cijene ponude i dodatnih kriterija odabira putem formule.

Ekonomski najpovoljnija ponuda je ona ponuda koja dobije najveći broj bodova, zaokruženih na dvije decimale po matematičkom pravilu zaokruživanja na više, temeljem niže navedenih kriterija, a prethodno je utvrđena prihvatljivom.

|  |  |  |  |
| --- | --- | --- | --- |
| **Redni broj** | **Kriterij** | **Relativni značaj** | **Ukupan broj bodova** |
| 1. | Cijena ponude (C) | 80% | 80,00 |
| 2. | Jamstveni rok na isporučenu robu i izvedene radove | 20% | 20,00 |
| **Ukupno:** | | **100%** | **100,00** |

Ukupna ocjena ponude

Ukupna ocjena ponude izračunati će se po slijedećoj formuli:

**O = KC + KJ**

**O**  - ukupni iznos bodova

**KC** - broj bodova - kriterij cijena

**KJ** - broj bodova - kriterij jamstveni rok na isporučenu robu i izvedene radove

**1. Cijena ponude sa PDV-om**

Ponuda s najnižom cijenom dobiva 80 bodova. Ostale ponude vrednuju se prema ponudi s najnižom cijenom prema formuli:

KC= 80 \* najniža ponuđena cijena

cijena iz ponude

Bodovi se zaokružuju na dvije decimale.

Ponuđeno trajanje jamstva biti će navedeno u Ugovoru, a izvornik jamstvenog lista proizvođača opreme mora biti isporučen nakon ugradnje opreme, a svakako prije završne isplate.

**2. Jamstveni rok na isporučenu robu i izvedene radove**

Primjenjuje se kriterij jamstvenog roka na isporučenu robu i izvedene radove.

Minimalan rok jamstva na isporučenu robu i izvedene radove je 24 mjeseca.

Bodovi će se dodijeliti ponudi ili ponudama kojom/ima je nuđen rok produženog jamstva na isporučenu robu i izvedene radove prema slijedećem načinu bodovanja:

|  |  |  |  |  |
| --- | --- | --- | --- | --- |
| **R.br.** | **Jamstveni rok na isporučenu robu i izvedene radove** | **Broj referenci** | **Broj bodova** | **Maksimalan broj bodova** |
|  |  | 24 mjeseci | 0 |  |
| KJ | **Jamstveni rok na isporučenu robu i izvedene radove** | 25 – 36 mjeseci | 5 | 20 |
| 37 – 48 mjeseci | 10 |
| 49 – 60 mjeseci | 15 |
| 61 i više mjeseci | 20 |

Minimalni jamstveni rok na isporučenu robu i izvedene radove iznosi 24 mjeseca od primopredaje radova. Ukoliko ponuditelj ponudi jamstveni rok dulji od 24 mjeseci ostvaruje pravo na dodatne bodove sukladno tabeli o bodovanju jamstvenog roka.

U slučaju da gospodarski subjekt u ponudi ne dostavi izjavu o jamstvenom roku na isporučenu robu i izvedene radove smatrati će se da je ponudio najkraći odnosno rok od 24 mjeseci što se boduje s 0 bodova.

**34. Rok valjanosti ponude**

Rok valjanosti ponude je 3 (tri) mjeseca od krajnjeg roka za dostavu ponuda.

Ponuditelj je obvezan s ponudom 3 (tri) mjeseca od krajnjeg roka za dostavu ponuda.

**VI. OSTALE ODREDBE**

**35. Objašnjenja i izmjene vezana za Dokumentaciju o nabavi**

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu zahtjeva za sudjelovanje i ponuda.

Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu zahtjeva za sudjelovanje ili ponuda, a u slučaju ubrzanog postupka iz te postupka javne nabave male vrijednosti najkasnije tijekom četvrtog dana prije roka određenog za dostavu zahtjeva za sudjelovanje i ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Zahtjev je pravodoban ako je dostavljen najkasnije tijekom osmog dana prije roka određenog za dostavu zahtjeva za sudjelovanje ili ponuda, a u slučaju ubrzanog postupka te postupka javne nabave male vrijednosti najkasnije tijekom šestog dana prije roka određenog za dostavu zahtjeva za sudjelovanje i ponuda.

Naručitelj nije obvezan odgovoriti na zahtjeve za objašnjenjem/izmjenom Dokumentacije o nabavi koji nisu pravodobni.

Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Naručitelj može izmijeniti ili dopuniti Dokumentaciju o nabavi do isteka roka za dostavu ponuda.

Naručitelj će produljiti rok za dostavu ponuda, ako je dokumentacija o nabavi značajno izmijenjena, razmjerno važnosti izmjene, a najmanje za deset dana od dana slanja ispravka poziva na nadmetanje

**36. Podaci o obilasku lokacije:** prema dogovoru.

Gospodarski subjekti mogu obići mjesto (lokacije) koje se odnosi na predmet ovog postupka javne nabave i upoznati se s postojećim stanjem kako bi za sebe i na vlastitu odgovornost prikupili sve informacije koje su potrebne za izradu ponude i preuzimanje ugovorne obveze.

Zainteresirani subjekt nije obvezan pregledati buduće gradilište i pripadajuću okolicu za potrebe izrade ponude, no navedeno se preporuča u svrhu upoznavanja s postojećim stanjem kako bi za sebe i na vlastitu odgovornost prikupili sve informacije koje su potrebne za izradu ponude i preuzimanje ugovorne obveze. Troškove obilaska snosi gospodarski subjekt.

**37. Norme osiguranja kvalitete ili norme upravljanja okolišem:** nije primjenjivo.

**38. Odredbe koje se odnose na zajednicu gospodarskih subjekata:** ako u postupku nabave bude odabrana ponuda zajednice gospodarskih subjekata, zajednica je dužna nakon sklapanja ugovora (trenutak izvršnosti odluke o odabiru) dostaviti dokument o određenom pravnom obliku zajedničkog ustrojstva u mjeri u kojoj je to nužno za zadovoljavajuće izvršenje Ugovora (npr. međusobni sporazum, ugovor o poslovnoj suradnji ili slično).

**39. Odredbe koje se odnose na podugovaratelje**

Sukladno članku 220. Zakona o javnoj nabavi (NN 120/16, 114/22) Javni naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovratelja),

3. dostaviti europsku jedinstvenu dokumentaciju o nabavi za podugovaratelja.

Navedeni podaci (točka 35.1. i 35.2.) o podugovoratelju/ima će biti obvezni sastojci ugovora o javnoj nabavi.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

- preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj Naručitelju dostavlja podatke i dokumente iz prvog stavka ovog poglavlja Dokumentacije o nabavi za novog podugovaratelja.

Naručitelj neće odobriti zahtjev ugovaratelja:

* u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
* u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

**40. Dopustivost varijanti ponuda:** Nije dozvoljeno podnošenje varijanti ponude.

**41. Vrsta, sredstvo i uvjeti jamstva:**

Naručitelj u ovom postupku nabave zahtjeva sljedeća jamstva:

- jamstvo za ozbiljnost ponude

- jamstvo za uredno ispunjenje ugovora

- jamstvo za otklanjanje nedostataka u jamstvenom roku

Neovisno o sredstvima jamstva koje je naručitelj odredio ovom točkom Dokumentacije, ponuditelj može dati novčani polog u traženom iznosu uplatom na račun broj: žiro račun Grada Ivanić-Grada HR3323600001815800006 otvoren kod Zagrebačke banke d.d., Zagreb, model HR 68, poziv na broj 7242 – OIB , opis plaćanja – vrsta jamstva (jamstvo za ozbiljnost ponude ili jamstvo za uredno ispunjenje ugovora ili jamstvo za otklanjanje nedostataka u jamstvenom roku).

**A. Jamstvo za ozbiljnost ponude**

Oblik jamstva: zadužnice/bjanko zadužnice u odgovarajućem broju primjeraka, ispunjene, potpisane i ovjerene prema važećim zakonskim i podzakonskim propisima (Ovršnom zakonu i Pravilniku o obliku i sadržaju bjanko zadužnice).

Uvjeti jamstva: visina jamstva u iznosu od 6.298,36 eura.

Trajanje jamstva za ozbiljnost ponude: najmanje do roka valjanosti ponude.

Naručitelj je ovlašten naplatiti jamstvo za ozbiljnost ponude ukoliko ponuditelj:

* odustane od svoje ponude u roku njezine valjanosti,
* ne dostavi ažurirane popratne dokumente sukladno članku 263. ZJN 2016,
* ne prihvati ispravak računske greške,
* odbije potpisati ugovor o javnoj nabavi,
* ne dostavi jamstvo za uredno ispunjenje ugovora

Jamstvo za ozbiljnost ponude dostavlja se u izvorniku, odvojeno od elektroničke ponude, u papirnatom obliku i čini sastavni dio ponude. Iz garancije banke mora biti vidljivo da je neopoziva, naplativa na „prvi poziv“ i bez prigovora.

U slučaju zajednice ponuditelja jamstvo za ozbiljnost ponude se može dostaviti na slijedeće načine:

* + jamstvo za ozbiljnost ponude može dostaviti jedan od članova zajednice, ali jamstvo mora sadržavati navod o tome da je riječ o zajednici gospodarskih subjekata i glasiti na sve članove zajednice gospodarskih subjekata, a ne samo na jednog člana

ili

* + da svaki član zajednice gospodarskih subjekata dostavi jamstvo za ozbiljnost ponude za svoj dio usluga koje pruža s time da zbroj pojedinih jamstava zajednice mora biti jednak traženom ukupnom iznosu jamstva.

Jamstvo za ozbiljnost ponude mora biti dostavljeno prije isteka roka za dostavu ponuda te se u tom slučaju ponuda smatra zaprimljenom u trenutku zaprimanja ponude elektroničkim sredstvima komunikacije.

**B.** **Jamstvo za uredno ispunjenje ugovora**

Odabrani ponuditelj obvezan je u roku od 15 dana od dana potpisivanja Ugovora dostaviti jamstvo za uredno ispunjenje ugovora u obliku neopozive bankarske garancije, naplative na prvi poziv i bez prava prigovora na iznos od 10% (deset posto) vrijednosti ugovora o javnoj nabavi (bez PDV-a).

U slučaju sklapanja Ugovora sa zajednicom gospodarskih subjekata jamstvo za uredno ispunjenje Ugovora može dostaviti bilo koji član iz zajednice u cijelom iznosu ili više članova kumulativno pod uvjetom da jamstvo za uredno ispunjenje Ugovora, u bilo kojem slučaju treba iznositi 10% (deset posto) od ugovorne cijene (bez PDV-a), ali sukladno odredbama o solidarnosti u slučaju ispunjenja uvjeta naplatiti će se puni iznos jamstva neovisno što se krivnja odnosi samo na pojedinog člana.

U slučaju produljenja roka izvršenja ugovora, odabrani ponuditelj u obvezi je dostaviti produljeno jamstvo za uredno ispunjenje ugovora o javnoj nabavi s rokom važenja 30 dana nakon isteka roka trajanja ugovora, sukladno prethodno navedenim uvjetima.

**C. Jamstvo za otklanjanje nedostataka u jamstvenom roku**

Odabrani ponuditelj će Naručitelju dostaviti sredstvo osiguranja za otklanjanje nedostataka na solarnim elektranama u jamstvenom roku u obliku bankarske garancije u **visini od 10% (deset posto)** od vrijednosti ugovorene cijene bez PDV-a.

Jamstvo za otklanjanje nedostataka u jamstvenom roku predaje se Naručitelju u roku od 15 (petnaest) dana od dana uredne primopredaje, odnosno potpisa zapisnika o primopredaji.

U slučaju sklapanja ugovora sa zajednicom ponuditelja jamstvo za otklanjanje nedostataka u jamstvenom roku može dostaviti bilo koji član iz zajednice ponuditelja, u cijelosti ili parcijalno s članom/ovima zajednice, pod uvjetom da jamstvo za otklanjanje nedostataka u jamstvenom roku, u bilo kojem slučaju treba iznositi 10 % od vrijednosti ugovorene cijene bez PDV-a.

Traženo jamstvo je bezuvjetna, neopoziva **bankarska garancija**, izdana u korist Naručitelja i naplativa "na prvi poziv" i "bez prigovora" od banke izdavatelja garancije.

Dostavljanjem jamstva za otklanjanje nedostataka u jamstvenom roku Naručitelju, odabranom ponuditelju se vraća jamstvo za uredno ispunjenje ugovora o javnoj nabavi.

Jamstvo za otklanjanje nedostataka u jamstvenom roku naplatit će se u slučaju povrede obveze otklanjanja nedostataka.

Neiskorišteno jamstvo Naručitelj će vratiti izvođaču nakon proteka jamstvenog roka.

U slučaju da odabrani ponuditelj ne dostavi jamstvo za otklanjanje nedostataka u jamstvenom roku kako je propisano ovim člankom, Naručitelj ima pravo naplatiti jamstvo za uredno ispunjenje ugovora u iznosu potrebnog jamstva za otklanjanje nedostataka u jamstvenom roku ili odbiti navedeni iznos od bilo kojeg dospjelog računa odabranog ponuditelja. U slučaju naknadne dostave ispravnog i valjanog jamstva za otklanjanje nedostataka u jamstvenom roku Naručitelj će izvršiti povrat iznosa naplaćenog iz jamstva za uredno ispunjenje ugovora, odnosno zadržanog iznosa.

Za ugrađenu opremu odabrani ponuditelj prenosi Naručitelju jamstvo proizvođača u cijelosti.

Sukladno članku 214. stavku 4. ZJN (NN 120/16, 114/22) neovisno o sredstvu jamstva koje je javni Naručitelj odredio, gospodarski subjekt može dati **novčani polog** u traženom iznosu.

Ugovoreni jamstveni rok odnosi se na cjelokupan predmet nabave (sve dijelove i cjelinu sunčane elektrane) i njegovo funkcionalno stanje (neprekidnu produkciju električne energije), te predstavlja jamstvo Izvršitelja ugovora.

**D. Jamstvo proizvođača opreme**

Nakon ugradnje opreme, Ponuditelj dostavlja nuđeno jamstvo proizvođača fotonaponskih modula i izmjenjivača, a koji su bili kriterij ocjene ponude. Jamstva moraju biti izvorni dokumenti izdani od strane Proizvođača.

**42. Datum, vrijeme i mjesto otvaranja ponuda**

Ponuda se mora dostaviti Naručitelju isključivo putem Elektroničkog oglasnika javne nabave.

Ponuda mora biti dostavljena najkasnije **do \_\_\_\_\_\_ godine () do sati.**

**Ponude će se javno otvoriti na adresi Grad Ivanić-Grad, Ivanić-Grad, Park hrvatskih branitelja 1, dana \_\_\_\_\_\_\_\_. godine u \_\_\_\_\_ sati.**

Javnom otvaranju ponuda mogu prisustvovati ovlašteni predstavnici ponuditelja i druge osobe. Pravo aktivnog sudjelovanja u postupku javnog otvaranja ponuda imaju samo ovlašteni predstavnici javnog naručitelja i ovlašteni predstavnici ponuditelja koji su dostavili svoje ovlaštenje u pisanom obliku.

**43. Rok donošenja odluke o odabiru ili poništenju**

Naručitelj će donijeti odluku o odabiru ili poništenju nadmetanja u roku do 60 (šezdeset) dana od dana isteka roka za dostavu ponuda.

Naručitelj je odredio duži rok od Zakonom propisanog minimalnog jer se radi o složenijem predmetu nabave u svezi kojeg se očekuje dugotrajniji postupak ocjene ponuda. Dodatno, zbog složenosti i obujma ponude, dokaza i uvjeta za kvalitetan pregled te eventualnih zahtjeva za pojašnjenje i upotpunjavanje ponude te po potrebni dostave ažuriranih popratnih dokumenata, potrebno je predvidjeti duže vrijeme za pregled i ocjenu ponude. Rok od 60 dana je maksimalni rok, te će Naručitelj, ukoliko bude moguće, odgovarajuću odluku donijeti i u kraćem roku.

Sukladno članku 301. stavak 5. ZJN 2016, a u vezi sa člankom 30 stavak 4. Pravilnika o dokumentaciji o nabavi te ponudi u postupcima javne nabave, Naručitelj će odluku o odabiru ili poništenju dostaviti javnom objavom u EOJN RH. Sukladno članku 30. stavak 5. istog Pravilnika, Naručitelj će uz odluku o odabiru ili odluku o poništenju dostaviti pripadajući Zapisnik o pregledu i ocjeni ponuda s prilozima, putem EOJN-a.

**44. Rok, način i uvjeti plaćanja**

Sukladno članku 12. stavak 2. Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15) Naručitelj će plaćanje računa izvršiti u roku od 30 (trideset) dana od dana zaprimanja elektroničkog računa.

Naručitelj je obvezan zaprimati i obrađivati, te izvršiti plaćanje elektroničkih računa i pratećih isprava izdanih sukladno europskoj normi.

Izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi.

Isključeni su predujam i traženje sredstava osiguranja plaćanja od strane gospodarskog subjekta.

**45.** **Naziv i adresa žalbenog tijela, te rok za izjavljivanje žalbe u otvorenom postupku nabave**

Pravo na žalbu ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti Naručitelju u roku za žalbu.

Žalba se izjavljuje u roku od **10 dana**, i to od dana:

- objave poziva na nadmetanje, u odnosu na sadržaj poziva ili dokumentacije o nabavi

- objave obavijesti o ispravku, u odnosu na sadržaj ispravka

- objave izmjene dokumentacije o nabavi, u odnosu na sadržaj izmjene dokumentacije

- otvaranja ponuda u odnosu na propuštanje Naručitelja da valjano odgovori na

pravodobno dostavljen zahtjev dodatne informacije, objašnjenja ili izmjene

dokumentacije o nabavi te na postupak otvaranja ponuda

- primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. Zakona o javnoj nabavi (NN 120/16, 114/22).

**46. Ostali bitni uvjeti za izvršenje ugovora**

Na bitne uvjete u vezi s predmetom nadmetanja i sklapanjem ugovora s odabranim ponuditeljem odgovarajuće će se primjenjivati odredbe Zakona o obveznim odnosima, te drugi Zakoni i propisi koji reguliraju isporuku ove vrste robe.

Ugovor o javnoj nabavi mora biti sklopljen u skladu s uvjetima određenima u dokumentaciji o nabavi i odabranom ponudom.

Sukladno odredbi članka 313., stavka 2. Zakona o javnoj nabavi (NN 120/16, 114/22) Naručitelj je obvezan kontrolirati je li izvršenje ugovora o javnoj nabavi u skladu s uvjetima određenima u dokumentaciji o nabavi i odabranom ponudom.

Sve izmjene ugovora o javnoj nabavi vršit će se sukladno člancima 314. do 321. Zakona o javnoj nabavi (NN 120/16, 114/22). Na pitanja koja se tiču pravila, uvjeta, načina i postupka javne nabave, a koja nisu regulirana ovom dokumentacijom o nabavi primjenjivat će se Zakon o javnoj nabavi (NN 120/16, 114/22), te drugi zakoni i propisi koji se izravno odnose na postupak javne nabave.

**47. Drugi potrebni podaci**

Sukladno čl. 310. stavak 1. Zakona o javnoj nabavi (NN 120/16, 114/22), nakon dostaveodluke o odabiru ili poništenju do isteka roka za žalbu, javni naručitelj je obvezan ponuditelju na njegov zahtjev omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude ili zahtjeve za sudjelovanje, osim u one dokumente koji su označeni tajnim sukladno čl. 52. Zakona o javnoj nabavi (NN 120/16, 114/22).

**PRILOG I. - Troškovnik -** Troškovnik je u posebnom dokumentu (excel) koji je sastavni dio ove dokumentacije o nabavi. Naručitelj u ovom postupku javne nabave ne koristi standardizirani troškovnik iz EOJN-a već koristi troškovnik u excelu obzirom troškovnik ima veliki broj stavaka koje bi trebalo ručno unositi u sustav EOJN-a što predstavlja opasnost od pogreške te iziskuje dosta vremena, što nije u skladu s načelima učinkovitosti i ekonomičnosti postupka.

**PRILOG II. – Projektna dokumentacija**